PUTOPISNA REPORTAŽA

**ČAROBNA IRSKA**

**** Magdalena i mama

**Dublin – šarena slikovnica**

Moje putovanje u Irsku je započelo u utorak u 6,30 na aerodromu u Zadru kad

smo imali let za Dublin. Kako sam već letjela avionom, nije me bilo strah. Samo sam bila

jako uzbuđena. Šest mjeseci sam nestrpljivo sam čekala listopad 2013. Let dug 2 sata i 45

minuta brzo je prošao u razgovoru s mamom i njenom prijateljicom. Divljenje Dublinu

počelo je već u autobusu kad mi se pogled zalijepio za desetak mostova koji poput paukove

mreže premošćuju rijeku Liffey spajajući sjeverni i južni dio grada u jednu cjelinu. Najviše

me se dojmio jedan most nalik na violinu. Čim smo stigle, otišle smo u hotel Charles Stewart

Guesthouse u ulici O´Connell street, ostavile torbe i pravac u grad. Srećom hotel je smješten u

blizini centra, nekih pet minuta od rijeke Liffey. Stari Vikinzi dali su ime gradu "Dubh Linn"

što znači crno jezero, ali ulice nisu nimalo crne. Baš suprotno! Kao da ste ušli u slikovnicu!

Ulice su s obje strane ukrašene niskim kućama čija su ulazna vrata zelena, azurno plava,

žuta, narančasta, što je zaštitni znak Dublina. Među tim kućama je i rodna kuća Oscara

Wildea, autora „Sretnog kraljevića“.

**Povratak u 16. st.**

Već prvi dan smo uspjele posjetiti fakultet Trinity college koji se prostire na 42

hektara, a osnovala ga je kraljica Elizabeta davne 1592. godine. Došle smo u vrijeme pauze

pa je Zeleni park pred fakultetom bio pun studenata koji leže na travi, čitaju, pričaju. U

njegovoj biblioteci se nalazi „Book of Kelts“ ili Knjiga Kelta, zapis redovnika iz 800. godine.

Iako smo namjeravale posjetiti tu slavnu biblioteku, zbog dugog reda na ulazu odustale smo i

radije nastavile šetnju gradom. Zašle smo u veselu četvrt Temple Bar u kojoj su

smješteni pubovi, galerije i restorani. Mama i prijateljica su probale originalno crno pivo

Guinness, a ja sam uživala u soku od jabuke i irskoj glazbi, koju je izvodila grupa svirača na

gitari, violini i flauti.

**Dublin pod nogama**

Drugi dan smo posjetile nekadašnju tvornicu piva Guinness te destileriju irskog

viskija Jameson.Tvornica je sada muzej u čije razgledanje nas uvodi vodič pokazujući

staklenu kutiju u podu prve prostorije. U kutiji je isprava u kojoj piše da Arthur Guinness ima

pravo 9000 godina koristiti zemljište na kojem je destilerija. S vrha šesterokatnice vidjele smo

cijeli Dublin. Svi posjetitelji na vrhu su mogli uživati u najpoznatijem piću za koje je

Guinness napisao recept od četiri sastojka (voda, ječam, hmelj i kvasac). Pogledale smo film

o povijesti destilerije, ali nisam sve razumjela zbog nekog čudnog irskog engleskog jezika.

Prošle smo kroz mnoge dućane i suvenirnice u muzeju. Bilo je teško odlučiti se za samo

nekoliko suvenira s natpisom Guinness, privjesak u obliku djeteline i vilenjaka s narančastom

bradom i zelenim cilindrom.

**Vožnja Sjevernom Irskom**

 

Cjelodnevni izlet posvetili smo odlasku u Sjevernu Irsku. Autobus nas nije odveo

u njegov glavni grad Belfast,najveći grad u provinciji Ulster. Razgledale smo sjevernu obalu

te sam se fotografirala na poznatom „Giants Causeway“ ili Prolazu divova. To su bazaltni

stupovi nastali vulkanskim djelovanjem prije 50-60 milijuna godina. Keltska legenda kaže da

je irski vojnik Fin Mekul sagradio prijelaz kako bi došao do svog škotskog protivnika

Benandonera za kojega se misli da je bio div i zato naziv „Prolaz divova“. Stupovi su

pravilno raspoređeni kao da ih je čovjek slagao. Malo smo se poigrale na stupovima

preskačući s jednog na drugi. Imam i uspomenu s mosta koji se ljulja na visini od 28 metara

iznad mora. Mama se bojala, ja ne.

**Kišni dan u regiji Wicklow**

****

Sutradan smo u regiji Wicklow, udaljenoj sat i po vožnje od Dublina, obišle

lokacije na kojima je sniman film „Hrabro srce“ i „ P.S. I love you“. Posjetile smo i Guinness

jezero koje ima oblik pivske čaše, a u tipičnom irskom selu ručale smo odličnu musaku i

kruh od krumpira. Putem su nas pratile livade kao slike s izložbe, a na njima

bijele ovce i jedna narančasto smeđa u društvu crno-bijelih krava. Kamo god se

okreneš, samo trava, smirujuće zelena. Ne zovu Irsku uzalud Zelenim otokom. Pejzaži

izgledaju kao iz "Gospodara prstenova". Tolkien je izabrao najčarobniju zemlju za svoj

roman. Vjerojatno je putem pričao s vilama i patuljcima kao što je i moja mama pričala s

ljubaznim Ircima.

Malo po malo došao je kraj našem putu te smo rano ujutro već u 6 sati morale ići

na avion. Hvala Bogu, vrijeme nam je išlo na ruku te je samo jedan dan padala kiša, što je

ravno čudu u Irskoj, bar su nam tako rekli. Naša zelena avantura je završila.

 Putopisac: Magdalena Cvitan, 7.r.