## OSVRT

## Hobit: Smaugova pustoš

## http://images.moviepilot-cdn.com/the-hobbit-the-desolation-of-smaug-7-the-hobbit-the-desolation-of-smaug-comes-home-soon-pre-order-your-copy-now.jpeg?width=1191&height=794

Najnoviji film godine , vrh svih top lista filmova, „ Hobit“ redatelja Petera Jacksona

gotovo vjerno prati knjigu Johna Ronalda Reula Tolkiena, fantastični roman za djecu, koji

obožavaju i odrasli s dječjom dušom. Film je vesela, tajanstvena i zabavna pustolovna priča.

Radnja filma kronološki prethodi trilogiji “Gospodar prstenova”, a u njezinu su

središtu pustolovine Bilba Bagginsa kojega glumi Martin Freeman. Među glumcima u filmu

se pojavljuju veterani “Gospodara” Ian McKellen kao Gandalf, Cate Blanchet u ulozi

Galadriel, Orlando Bloom kao Legolas, Christopher Lee kao Saruman, Hugo Weaving kao

Elrond, Elijah Wood kao Frodo i Andy Serkis kao Gollum. Odlični vizualni i akustični efekti

posebno pridonose kvaliteti filma, uzbuđenju i napetosti pa, iako traje nepuna tri sata, film te

drži budnim do kraja.

  Klasična glazba od koje se koža ježi, odvodi vas u magično putovanje Međuzemljem.

Glazba je, uz brojne slikovite likove, još jedan upečatljiv lik koji vas mami, ali i straši. Ona

vas vodi u naslućivanje događaja od kojih osjećate strepnju i trnce , npr. od velikih paukova

ili zbog buđenja zmaja Smauga. Kad se zaore bubnjevi ili zatreperi violina, znajte da se nešto

veliko sprema.

Izvanredno  maštovito prikazana su mjesta na kojima se događa radnja, npr. Mrkodol

( šuma u kojoj žive Sivi vilenjaci s kraljem Thrandulom na čelu i njemu s desne strane njegov

sin Legolas te spretna, brza i okretna vilenjakinja Tauriel) ili Erebora (izmišljeno kraljevstvo

Patuljaka iz Gospodara Prstenova, bogato zlatom i draguljima).

  Kao svaki dobar film, osim onih strašnih scena popraćenih napetom glazbom, i ovaj

ima humorističnih scena. Film je odlično prikazao povratak strašnog Gospodara Tame –

Saurona i njegovih sluga orka. Među orcima se ističe Azog, kojemu je zadatak  ubiti Thorina i

patuljačku družinu zajedno s hobitom Bilbom Bagginsom. Veliki povratak i povećanje broja

orka nagovješćuju rat. Mislim da bi Hobit morao dobiti Oscar za kostime orka.

 Izvrsno je prikazana veličina, snaga i moć strašnog zmaja Smauga koji stoljećima

zadaje probleme Međuzemlju. Smaug je jako pohlepan i škrt, prikupio je ogroman broj

zlatnika i blaga među kojem je najvrjedniji Najdragulj. Za njegovu kolekciju zlata napravljeno

je 170 tisuća zlatnika.

Peter Jackson zna da u svakom filmu treba biti malo romantike.To je postigao

ljubavnim trokutom između Kilija, koji je zaljubljen u Tauriel, Legolasa i Tauriel koja je

gajila osjećaje prema Legolasu znajući da je njihova ljubav nemoguća jer je on kraljev sin.

Tauriel polako mijenja mišljenje i Kili joj prirasta srcu.

Film završava tužnom pjesmom ,, I See Fire '' koju pjeva mladi britanski pjevač Ed Sheeran.

 Vrijedi je poslušati, a film svakako pogledajte.

 Lucija Ivanda, 7. r.