**RAZGOVOR S LOGOPEDICOM**

****

**POSTUPNIM KORACIMA NAPRIJED**

**1.Možete li nam se predstaviti?**

Ja sam Martina Šćiran. Po zanimanju sam magistar logopedije i radim u Osnovnoj školi Vodice kao stručni suradnik logopedije.

**2. Koja je uloga logopeda u školi?**

Uloga logopeda je da u školi radi na dijagnostici, znači da mora pronaći najčešće poremećaje čitanja i pisanja, nekakve poremećaje govora, teškoće u učenju . Onda radi na otklanjanju tih poteškoća da učenici bolje te teškoće svladaju.

**3. Pojasnite nam problem disleksije i koji glasovi najviše prave probleme pri govoru?**

Disleksija je jedan specifičan poremećaj u čitanju najčešće to kod djece znači da im se miješaju slova. Uglavnom slova: B i D, M i N, A i O, A i E i kod takvih poremećaja često su povezani i problemi s pisanjem , znači da iste stvari rade s pisanjem slova c, izostavljanjem glasova , nadodavanjem i zamjenom slogova i onda djeca imaju problem s razumijevanjem pročitanog.

**4. Jeste li već upoznali neke učenike koji imaju problem disleksije?**

Jesam. Ima ih jako puno , zato što od školske djece ima 5% djece koja imaju problem disleksije.

**5. Koje probleme u govoru ste otkrili među učenicima naše škole?**

Otkrila sam da postoje disleksija i disgrafija i onda imamo teškoće s izgovorom glasova ili krivim izgovaranjem glasova koje djeca uopće ne izgovaraju, to je najčešće: R, L, S,Z, Ć, Č, Š, Ž , zatim još imamo poremećaje čitanja i pisanja i poremećaje računanja.

**6. Je li teško liječiti problem mucanja?**


Pa zapravo i je, teško je, ali to se zapravo ne kaže izliječiti nego se uđe u neku terapiju ili tretman i onda se postupnim koracima otklanja. Nekad uspije, a nekad ne uspije, ovisi o puno stvari.

**7. Dolaze li naši učenici redovito i rado na govorne vježbe?**

Dolaze svi kako se dogovorimo. Oni redovito dođu i pridržavaju se uputa koje sam im dala.

**8. Koja je vaša poruka učenicima u našoj školi?**

Budite vrijedni, marljivi, slušajte svoje nastavnike/ce i slijedite svoje snove.

Novinarke:

Anđela Bura i Ivana Srdarev, 5.r.